Þeim sem klæðast þjóðbúningum er boðið til sætis við hátíðarhöldin við Austurvöll að morgni þjóðhátíðardagsins . Hist er í Iðnó kl. 10 þar sem veitt er aðstoð við að festa skotthúfur og hnýta slifsi og síðan gengið þaðan fylktu liði kl. 10.40 ( mæting í allra síðasta lagi kl. 10.30 ) . Nauðsynlegt er að skrá sig til þátttöku með því að senda póst á netfangið This email address is being protected from spambots . Að hátíðarhöldunum loknum býðst að snæða saman hádegisverð í Iðnó . Það er bæði hátíðlegt og skemmtilegt að eiga notalega stund saman yfir góður málsverði . Verð fyrir hádegisverð er 3.690 kr. og greiðist það á staðnum . Nauðsynlegt er að skrá þátttöku í matinn ekki seinna en föstudaginn 15. júní . Hlökkum til að sjá sem flesta . Í hverju prjónakaffi kemur gestur og kynnir hugðarefni sitt , oftast eitthvað sem tengist handverki á einhvern hátt . Það er hægt að koma með handavinnuna með sér , eða ekki , og eiga notalegt spjall við starfsmenn HFÍ og aðra félagsmenn . Handavinnudagarnir verða út maímánuð .